OSNOVNA ŠKOLA IVANA GORANA KOVAČIĆA
Zagreb, Mesićeva 35
ŠKOLSKI ODBOR
KLASA: 007-01/26-01/9
URBROJ: 251-151-02-26-02
Zagreb, 8. rujna 2026.

ZAPISNIK
s 14 sjednice Školskog odbora Osnovne škole Ivana Gorana Kovačića (dalje u tekstu: OŠIGK) održane dana 8. rujna 2026. godine u 18:00 sati u prostorijama Osnovne škole Miroslava Krleže, Kaptol 16.
Nazočni:
· Ana Škudar, predsjednica
· Ivana Bertović, članica
· Igor Čimbur, član
· Andrea Kager, članica
· Snježana Pipp, članica
· Alen Milković, ravnatelj
· Sandra Vajdovčić, zapisničarka
· Ana Marija Vegar, majka učenika škole, prisutna u svojstvu zainteresirane javnosti
· Tena Car Marjanović, majka učenika škole, prisutna u svojstvu zainteresirane javnosti

Izostanak opravdala
· Jasna Kovač Goričan, članica

Ana Škudar, predsjednica Školskog odbora, pozdravlja prisutne i utvrđuje da je prisutan dovoljan broj članova za pravovaljano donošenje odluka.  Čita sljedeći 

D n e v n i  r e d :
1. Verifikacija zapisnika s 13. sjednice Školskog odbora OŠIGK
Prijedlog zapisnika dostavlja se u elektroničkom obliku.
2. Osnivanje radne skupine 
Izvjestiteljica na sjednici je predsjednica, Ana Škudar.
3. Razno
                                                 	
Jednoglasno je prihvaćen predloženi dnevni red.

Ad. 1.
[bookmark: _Hlk234968415]Snježana Pipp, članica, izrazila je primjedbu na tekst zapisnika dostavljen članovima Školskog odbora elektroničkim putem. Članovi Školskog odbora jednoglasno odlučuju da je primjedba osnovana. Nakon toga jednoglasno je prihvaćen zapisnik s 13. sjednice Školskog odbora u izmijenjenom obliku.

Ad. 2.
Dr. sc. Alen Milković, prof., ravnatelj, podsjeća prisutne da radna skupina, čije osnivanje je predviđeno današnjom sjednicom, služi informiranju Školskog odbora o tijeku obnove, da ista ne može predstavljati ni zastupati školu, niti voditi razgovore s drugim institucijama u ime škole, niti to može činiti u medijima. Vezano za natpis u mediju koji se tiče Ana-Marije Vegar (članica Radne skupine pri Školskom odboru OŠIGK), moli da se ubuduće poštuju formalne odluke Škole jer u trenutku medijskog nastupa, radna skupina još nije bila osnovana.
Predsjednica Školskog odbora čita tekst prijedloga odluke kojom se osniva Radna skupina. Članovi Školskog odbora nemaju primjedbi na tekst odluke i jednoglasno donose odluku kojom se osniva Radna skupina. 
Predsjednica Školskog odbora nakon toga navodi da su se iz Učiteljskog vijeća javili sljedeći kandidati za članstvo u Radnoj skupini: 1. Emiko Šimić, 2. Mirna Butorac Baksa , 3. Daniel Baksa, 4. Zorica Jadan, 5. Martina Plavšić.
Igor Čimbur, član, predlaže sljedeće kandidate iz reda roditelja: 1. Tena Car, roditelj, 2. Ana Marija Vegar, roditelj, 3. Josip Marohnić, roditelj, 4. Gabriela Marinović, roditelj.
Predsjednik radne skupine izabrat će se naknadno.
Članovi Školskog odbora jednoglasno donose odluku kojom imenuju sve navedene kandidate članovima Radne skupine za praćenje postupka obnove zgrade OŠIGK. Odluka je sastavni dio ovog zapisnika.
Ad 3.
Igor Čimbur, član, navodi da u Gradu tvrde da novca za dovršetak obnove ima, ali da je upitna mogućnost hitne nagodbe s izvođačem. Navodi da postoji mogućnost da se više nitko ne javi na natječaj, ako ga Grad ponovno raspiše. Ističe da je 500.000,00 eura utrošeno na prijevoz učenika. Ana Marija Vegar u glavnom navodi sljedeće. Vremenski je opterećujuće, ako se netko drugi javi na natječaj osim društva IZGRADNJA FUTURA d.o.o. jer novi izvođač mora prvo utvrditi stanje na gradilištu. Raspisan je novi natječaj za uređenje okoliša na koji se društvo IZGRADNJA FUTURA d.o.o. nije javilo. Tena Car Marjanović u glavnom navodi sljedeće. U slučaju nastavka obnove od strane drugog izvođača Grad mora od izvođača tražiti garancije i poduzeti ostale potrebne radnje zbog čega bi se produljio postupak obnove znatno više nego da društvo IZGRADNJA FUTURA d.o.o. nastavi s obnovom. Navodi da nema odgovora na pitanje o tome tko snosi odgovornost, ako zgrada škole ne bude na vrijeme dovršena.
Predsjednica Školskog odbora navodi da je škola imenovana vježbaonicom te se kod nas održavaju stručni ispiti, a učitelji su primorani po drugim školama moliti ravnatelje da im omoguće prostorne kapacitete za njihovo održavanje.

Vezano za sastanak predviđen u četvrtak, 10. rujna 2026. u Gradskom uredu za obrazovanje, sport i mlade iznijet će se, između ostalog, sljedeća argumentacija za nastavak postupka obnove:
· Datumi dovršetka projekta, cijena prijevoza učenika
· Stanje u kvartu, učenici i socijalni aspekt odugovlačenja završetka obnove
· Zakonska rješenja za što brže okončanje postupka
· prijevoz učenika - sigurnost učenika, odgovornost učitelja, nedostatak učiteljskog kadra, pratnja u prijevozu radi bez naknade
· skraćenje nastavnih sati i smanjenje opsega nastave
· ispisivanje učenika iz Škole i organizacijski viškovi
· uvjeti obrazovanja nisu „vrhunski“, u Gjalskom učenici sjede u hodniku umjesto u razredu
· pedagoška služba teško rješava teškoće učenika…
Sjednica je zaključena u 19:10 sati.

Zapisničarka:                                                                          Predsjednica Školskog odbora:
Sandra Vajdovčić, mag. iur.                                                   Ana Škudar, mag. prim. educ.

